b'\n_START_ARTICLE_\nAfrikinis lamantinas\n_START_SECTION_\nGyvenimo b\xc5\xabdas\n_START_PARAGRAPH_\nAfrikinis lamantinas gyvena ir s\xc5\xabriuose, ir g\xc4\x97luose vandenyse, tod\xc4\x97l jam \xc4\xafprasta i\xc5\xa1 j\xc5\xabr\xc5\xb3 \xc4\xaflank\xc5\xb3 perplaukti \xc4\xaf upes ir atgal. Upi\xc5\xb3 auk\xc5\xa1tupiuose nusigauna iki keli\xc4\x85 pastojan\xc4\x8di\xc5\xb3 kriokli\xc5\xb3 ar slenks\xc4\x8di\xc5\xb3, per \xc5\xbeemo vandes lygio. Yra izoliuot\xc5\xb3 populiacij\xc5\xb3 atskiruose Afrikos rajonuose. Sutinkamas taip pat Vakar\xc5\xb3 Afrikos e\xc5\xbeeruose. B\xc5\xabdinga sezonin\xc4\x97 migracija, priklausanti nuo vandens lygio. \xc5\xa0ie lamantinai paprastai m\xc4\x97gsta ne didesn\xc4\xaf gyl\xc4\xaf, nei 3 m. Jiems labiau tinkami ne v\xc4\x97sesni, nei 18 \xc2\xb0C temperat\xc5\xabros, ma\xc5\xbeiau s\xc5\xabr\xc5\xabs vandenyno pakrant\xc4\x97s vandenys, rami t\xc4\x97km\xc4\x97 up\xc4\x97se, vietos su gausia augalija vandens telkini\xc5\xb3 dugne, tinkama mitybai. Minta bet kuriuo augaliniu maistu, randamu vandens telkinio dugne. Maistui sugriebti naudoja b\xc5\xabding\xc4\x85 jiems lanks\xc4\x8di\xc4\x85 dvigub\xc4\x85 vir\xc5\xa1utin\xc4\x99 l\xc5\xabp\xc4\x85. Labiau aktyv\xc5\xabs yra nakt\xc4\xaf. Gamtoje prie\xc5\xa1\xc5\xb3 beveik neturi, nors kartais tampa rykli\xc5\xb3 ar krokodil\xc5\xb3 grobiu.\n_START_SECTION_\nDauginimasis\n_START_PARAGRAPH_\n\xc5\xa0ie gyv\xc5\xabnai pagal gyvenimo b\xc5\xabd\xc4\x85 yra vieni\xc5\xa1iai, kartais buriasi \xc4\xaf grupeles po kelis gyv\xc5\xabnus. Poravimosi laikotarpiu buriasi \xc4\xaf grup\xc4\x99, kuri\xc4\x85 sudaro viena patel\xc4\x97 ir keletas persekiojan\xc4\x8di\xc5\xb3 patin\xc5\xb3. Lytin\xc4\x99 brand\xc4\x85 patel\xc4\x97s pasiekia po 3 met\xc5\xb3, j\xc5\xb3 n\xc4\x97\xc5\xa1tumas trunka apie 13 m\xc4\x97n. Gimsta 1 (retkar\xc4\x8diais \xe2\x80\x93 2) jauniklis, uodega \xc4\xaf priek\xc4\xaf, i\xc5\xa1 karto ima plaukioti. Motinos pienu minta iki 2 met\xc5\xb3.'